PMIndiaData/PMIndiaSum huggingface dataset:
జాతీయ సముద్ర తల(ఆఫ్షోర్)  పవన ఇంధన విధానానికి ఆమోదం

ప్రధానమంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశంలో జాతీయ సముద్ర తల(ఆఫ్షోర్) పవన ఇంధన విధానానికి ఆమోద ముద్ర లభించింది . ఈ ఆమోదంతో నూతన మరియు పునరుత్పాదక ఇంధన మంత్రిత్వ శాఖ(ఎం.ఎన్.అర్.ఇ) నోడల్ మంత్రిత్వ శాఖగా దేశంలోని ఎక్స్ క్లూసివ్ ఎకనమిక్ జోన్ (ఇ.ఇ.జడ్) పరిధిలోని సముద్ర తీరాన్ని వినియోగించే అధికారమివ్వబడింది మరియు జాతీయ పవన ఇంధన సంస్థ (ఎన్.ఐ.డబ్ల్యు.ఇ) నోడల్ ఏజన్సీగా దేశంలో సముద్ర తల(ఆఫ్షోర్) పవన శక్తిని అభివృద్ధి చేసే, బ్లాక్ లను కేటాయించే మరియు సంబంధిత మంత్రిత్వ శాఖలను, సంస్థలను సమన్వయం చేసే అధికారమివ్వబడింది. దేశంలోని మరియు దేశం చుట్టూ సముద్ర జలాల్లో 200 నాటికాల్ మైల్స్ వరకు (మన దేశ ఎక్స్ క్లూసివ్ ఎకనమిక్ జోన్) సముద్రతల(ఆఫ్షోర్) పవన ఇంధన ప్రాజెక్టులను స్థాపించడానికి, పరిశోధన,అభివృద్ధి కార్యక్రమాలను కొనసాగించడానికి తద్వారా పవన శక్తి అభివృద్ధికి మార్గం సుగమం చేయబడింది. 7600 కిలోమీటర్ల భారత తీరరేఖ పొడవున జరిపిన ప్రాథమిక పరిశీలనలో సముద్రతల పవన విద్యుత్ అభివృద్ధికి అవకాశమున్నట్లు తేలింది. జాతీయ సముద్రతల పవన ఇంధన విధానాన్ని ప్రవేశపెట్టడం ద్వారా, భూతల పవన శక్తి అభివృద్ధిలో సాధించిన ఫలితాలనే సముద్రతల పవన శక్తి అభివృద్ధిలో కూడా పునరావృతం చేయాలని ప్రభుత్వం ప్రయత్నిస్తోంది. ఈ విధానం దేశీయ మరియు అంతర్జాతీయ పెట్టుబడిదారులు/లబ్దిదారులు అందరికీ సమాన అవకాశాలు కల్పిస్తుంది. దీనికి సంబంధించిన అన్ని ప్రక్రియలను జాతీయ పవన ఇంధన సంస్థ పారదర్శకంగా నిర్వహిస్తుంది. దేశం ఇంధన భద్రతను, ఎన్.ఎ.పి.సి.సి నిర్దేశిత లక్ష్యాలను సాధించే దిశలో దేశం ముందడుగు వేయడానికి పవన ఇంధన అభివృద్ధి దోహదపడుతుంది. సముద్రతీర పవన లభ్యతను బట్టి ఈ పథకం దేశమంతటికీ వర్తిస్తుంది. నేపథ్యం : పెరుగుతున్న ఇంధన అవసరాలను దీర్ఘకాలంపాటు తీర్చగల అత్యంత అభివృద్ధి చెందిన, తక్కువ ధరకు లభ్యమయ్యే నిరూపిత పునరుత్పాదక ఇంధన పరిజ్ఞానంగా పవన ఇంధనం ప్రపంచవ్యాప్తంగా ఆమోదం పొందింది. అయితే, సముద్ర తీర పవన విద్యుత్ సాంకేతిక పరిజ్ఞానం ఇప్పటికే పెద్ద ఎత్తున విస్తరించే స్థితికి చేరి, ప్రపంచవ్యాప్తంగా ప్రభుత్వాల విధానపరమైన మద్ధతుతో శిలాజ ఇంధన ఆధారిత విద్యుత్ ఉత్పత్తికి పోటీగా నిలుస్తోంది. ఆ స్థాయికి… సముద్ర తల(ఆఫ్షోర్) పవన విద్యుత్ సామర్ధ్యం ఇంకా చేరవలసి ఉంది. సముద్ర తీర పవన విద్యుత్ అభివృద్ధిలో భారత దేశం చెప్పుకోదగ్గ విజయాన్ని సాధించింది. 23 గిగావాట్ల (జి.డబ్ల్యు)కు పైగా పవన విద్యుత్ సామర్ధ్యాన్ని ఇప్పటికే స్థాపించి ఉత్పత్తి చేస్తోంది.
ఆధార్ మరియు ఇతర చట్టాలు (సవరణ) ఆర్డినెన్సు, 2019 జారీ చేయడానికి కేంద్రమంత్రి మండలి ఆమోదం తెలిపింది.

ఆధార్ చట్టం 2016, మనీ లాండరింగ్ చట్టం 2005, భారతీయ టెలిగ్రాఫ్ చట్టం, 1885 లలో సవరణలు చేయడానికి వీలుగా ఆర్డినెన్సు జారీ చేయడానికి ప్రధాన మంత్రి నరేంద్ర మోదీ అధ్యక్షతన సమావేశమైన కేంద్ర మంత్రి మండలి ఆమోదం తెలియ జేసింది. 2019 జనవరి 4వ తేదీన లోక్ సభ ఆమోదించిన బిల్లు లో పొందుపరిచిన సవరణలనే ఈ ఆర్డినెన్సు లో పొందుపరచడం జరిగింది. ప్రభావం : ఆధార్ ను దుర్వినియోగ పరచకుండా నివారించే విధంగానూ, ప్రజల ప్రయోజనాల ను పరిరక్షించే విధంగాను, ఆధార్ యంత్రాంగాన్ని యుఐడిఎఐ మరింత పటిష్టం గా అమలు చేసేవిధంగా – ఈ సవరణలను – రూపొందించారు. పార్లమెంటు రూపొందించిన చట్టాల లో నిర్దేశించిన సమయంలో తప్ప – ఏ వక్తినీ తన వ్యక్తిగత గుర్తింపు వ్యక్తపరిచే సమయంలో – ఆధార్ తప్పనిసరిగా కలిగిఉండాలని ఒత్తిడి చేయరాదని – ఈ సవరణల్లో – పేర్కొన్నారు. ప్రధాన లక్షణాలు:- ఈ సవరణల ప్రధానలక్షణాలు ఈ విధంగా ఉన్నాయి– · ఆధార్ నెంబర్ కలిగి ఉన్న వ్యక్తి అనుమతి తో ఆధార్ నెంబరు ను భౌతికం గా లేదా ఎలక్ట్రానిక్ రూపం లో ప్రమాణం గా లేదా ఆఫ్ లైన్ లో ధృవీకరణకు ఉపయోగించుకోవచ్చు. · ఆధార్ నంబరు కలిగిన వ్యక్తి యొక్క వాస్తవాలను వెల్లడి చేయకుండా – కేవలం ఆ వ్యక్తి యొక్క 12 అంకెల ఆధార్ సంఖ్య ను మాత్రమే ఉపయోగించుకునే వెసులుబాటు కలుగుతుంది. · ఆధార్ నెంబరు కలిగి ఉన్న చిన్న పిల్లలు, 18 సంవత్సరాల వయస్సు నిండిన తర్వాత వారి ఆధార్ నెంబరు ను రద్దు చేసుకునే అవకాశం ఉంటుంది. · అధికారి పేర్కొన్న విధంగా వ్యక్తిగత గోప్యత, భద్రత పై పిర్యాదు చేసినప్పుడు మాత్రమే ఆ వ్యక్తి వివరాల ధృవీకరణ కు ఎంటిటిటి లను అనుమతిస్తారు. పార్లమెంటు రూపొందించిన చట్టం లేదా నిర్ణీత రాష్ట్ర ప్రభుత్వ ప్రయోజనాల పరిధి లో ఉన్నపుడు మాత్రమే ధృవీకరణ ను అనుమతిస్తారు. · టెలీగ్రాఫ్ చట్టం, 1885, మనీ లాండరింగ్ నిరోధక చట్టం 2002 కింద స్వచ్చందం గా ఆమోదయోగ్యమైన కెవైసి పత్రం సహాయం తో ధ్రువీకరణ కోసం ఆధార నంబరు ను ఉపయోగించడానికి అనుమతిస్తారు. · ప్రైవేటు ఎంటిటి లు ఆధార్ ను ఉపయోగించడానికి సంబంధించి ఆధార్ చట్టం లోని 57 సెక్షన్ ను తొలిగించడానికి ప్రతిపాదన. · ధ్రువీకరణ చేపట్టడాని కి నిరాకరించినా లేదా చేయలేక పోయినా, సేవల నిరాకరణ ను నిరోధిస్తుంది. · భారత విశిష్ట గుర్తింపు సాధికార సంస్థ నిధి ఏర్పాటుకు అవకాశం. · ఆధార్ చట్టం ఉల్లంఘన కు సంబంధించి పౌర జరిమానాలు, వాటి న్యాయ నిర్ణయం, విజ్ఞప్తుల కు అవకాశం, ఆధార్ వ్యవస్థ లో ఎంటిటీల నిబంధనలు. నేపధ్యం : సుప్రీం కోర్టు 2012 నాటి డబ్ల్యుపి (సివిల్)నెంబరు. 494 కేసు తదితర పిటిషన్ల పై 26.9.2018 తేదీన వెలువరించిన తన తీర్పు రాజ్యాంగపరం గా చెల్లుబాటు లో ఉంటుంది. అయితే, ఆధార్ చట్టం మరియు నిబంధనల కు సంబంధించిన కొన్ని సెక్షన్ల ను, ఇది నియంత్రిస్తుంది, గోప్యత కు సంబంధించిన ప్రాథమిక హక్కుల పరిరక్షణ విషయం లో పలు ఇతర ఆదేశాల ను జారీ చేసింది. తత్ఫలితం గా, సుప్రీం కోర్టు ఆదేశాల కు, సమాచార పరిరక్షణ పై ఏర్పాటైన రిటైర్డ్ జస్టిస్ బి.ఎన్. శ్రీకృష్ణ కమిటి నివేదిక కు అనుగుణంగా, ఆధార్ కలిగి ఉన్నవారి వ్యక్తిగత సమాచారం ఎటువంటి దుర్వినియోగానికి గురికాకుండా పరిరక్షించడానికి, రాజ్యాంగం లో పేర్కొన్న విధంగా ఆధార్ పధకం పరిరక్షించడానికి , ఆధార్ చట్టం, భారతీయ టెలిగ్రాఫ్ చట్టం, మనీ లాండరింగ్ నిరోధక చట్టాలను సవరించాలని ప్రతిపాదించడం జరిగింది. ఈ దిశగా, ఆధార్ మరియు ఇతర చట్టాలు (సవరణ) బిల్లు, 2018 ని లోక్ సభ 2019 జనవరి 4వ తేదీన ఆమోదించింది. అయితే, ఈ బిల్లును రాజ్యసభ లో ప్రవేశపెట్టి, ఆమోదం పొందే లోగా, రాజ్యసభ నిరవధికం గా వాయిదా పడింది.
చిపి విమానాశ్రయం, సింధుదుర్గ్ మరియు ముంబయి ల మధ్య విమాన సేవ లు ఆరంభం కావడం పట్ల సంతోషాన్ని వ్యక్తంచేసిన ప్రధాన మంత్రి

చిపి విమానాశ్రయం, సింధు దుర్గ్ మరియు ముంబయి ల మధ్య మొదలైన నూతన విమాన సేవ లు ఆయా ప్రాంతాల లో పర్యటన కు, అలాగే సంధానాని కి ఉత్తేజాన్ని ఇస్తాయని ప్రధాన మంత్రి శ్రీ నరేంద్ర మోదీ అన్నారు. విమానయాన శాఖ మంత్రి శ్రీ జ్యోతిరాదిత్య సింధియా ట్వీట్ ను ఒకదాని ని ప్రధాన మంత్రి తాను ఉట్టంకిస్తూ ఒక ట్వీట్ లో – ‘‘కొంకణ్ ప్రాంత ప్రజల కు ఈ రోజు ఒక ప్రత్యేకమైనటువంటి రోజు. ఇది సంధానాని కి మరియు పర్యటన కు తప్పక ఉత్తేజాన్ని ఇస్తుంది’’ అని పేర్కొన్నారు.
ప్ర‌ధాన మంత్రి ని క‌లుసుకొన్న బాంగ్లాదేశ్ విదేశాంగ మంత్రి

ప్ర‌ధాన మంత్రి శ్రీ న‌రేంద్ర మోదీ తో బాంగ్లాదేశ్ విదేశీ వ్య‌వ‌హారాల శాఖ మంత్రి డాక్టర్ ఎ.కె. అబ్దుల్ మోమెన్ నేడు భేటీ అయ్యారు. డాక్ట‌ర్ అబ్దుల్ మోమెన్ విదేశాంగ మంత్రి గా నియ‌మితులైనందుకు ఆయ‌న ను ప్ర‌ధాన మంత్రి అభినందించారు. ఆయ‌న త‌న మొట్ట‌మొద‌టి విదేశీ ప‌ర్య‌ట‌న కు భార‌త‌దేశాన్ని ఎంపిక చేసుకొన్నందుకు కూడా ఆయన‌ ను ప్ర‌ధాన మంత్రి ప్ర‌శంసించారు. ద్వైపాక్షిక సంబంధాల లో ఇటీవ‌ల చోటు చేసుకొన్న ప‌రిణామాల ను ప్ర‌ధాన మంత్రి దృష్టి కి డాక్ట‌ర్ అబ్దుల్ మోమెన్ తీసుకు వ‌చ్చారు. గ‌త కొన్ని సంవ‌త్స‌రాలు గా భార‌త్-బాంగ్లాదేశ్ సంబంధాలు ఊర్ధ్వ ముఖం గా ప‌య‌నిస్తున్నాయ‌ని ప్ర‌ధాన మంత్రి అన్నారు. ప్రధాని శేఖ్ హ‌సీనా గారి నూతన ప‌ద‌వీ కాలం లో ఈ వేగ గ‌తి మ‌రింత‌ గా పుంజుకొనేట‌ట్లు బాంగ్లాదేశ్ తో భార‌త‌దేశం కలసి అంకిత భావం తో ప‌ని చేస్తుంద‌ని శ్రీ మోదీ పున‌రుద్ఘాటించారు.
25వ జాతీయ యువజనోత్సవాన్ని జనవరి 12న ప్రారంభించనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ 25వ జాతీయ యువజనోత్సవాన్ని 2022వ సంవత్సరం జనవరి 12వ తేదీన పుదుచ్చేరీ లో ఉదయం 11 గంటల కు వీడియో కాన్ఫరెన్స్ మాధ్యమం ద్వారా ప్రారంభించనున్నారు. స్వామి వివేకానంద జయంతి సందర్భం లో ఆ దినాన్ని జాతీయ యువజన దినం గా పాటించడం జరుగుతోంది. భారతదేశం లో యువతీ యువకుల మనస్సు కు దిశ ను ఇవ్వడం, వారి ని దేశ నిర్మాణం కోసం ఒక శక్తి వలె ఏకం చేయడం ఈ ఉత్సవం ఉద్దేశం గా ఉంది. ఇది సామాజిక సమన్వయాని కి, బౌద్ధిక, సాంస్కృతిక ఏకత తాలూకు అన్నిటికంటే పెద్దవైన ప్రయాసల లో ఒకటి గా ఉంది. దీని లక్ష్యం ఏమిటి అంటే భారతదేశం లోని వివిధత నిండిన సంస్కృతుల ను ఒక చోటు కు చేర్చాలి, వాటి ని ‘ఏక్ భారత్, శ్రేష్ఠ్ భారత్’ తాలూకు ఐక్యత సూత్రం గా కూర్చాలి అనేదే. ఈ సంవత్సరం లో కోవిడ్ తాలూకు వర్తమాన పరిస్థితులను దృష్టి లో పెట్టుకొని ఈ ఉత్సవాన్ని 2022 జనవరి 12వ, 13వ తేదీల లో వర్చువల్ మాధ్యమం ద్వారా నిర్వహించడం జరుగుతుంది. ప్రారంభ కార్యక్రమం అనంతరం జాతీయ యువజన శిఖర సమ్మేళనం జరుగుతుంది. ఆ శిఖర సమ్మేళనం లో నాలుగు విశేష ఇతివృత్తాల పైన బృంద చర్చాగోష్ఠి ఉంటుంది. యువత నాయకత్వం లో అభివృద్ధి , సరికొత్త అంశాలను, సవాళ్ళ ను పరిష్కరించడం కోసం యువజనుల ను ప్రేరితుల ను చేయడానికి సంబంధించినే ప్రయాసల క్రమం లో పర్యావరణం, జలవాయు సంబంధి అంశాలు, సుస్థిర అభివృద్ధి లక్ష్యాల (ఎస్ డిజి స్) పై ఆధారపడ్డ వృద్ధి; సాంకేతిక విజ్ఞానం, నవ పారిశ్రామికత్వం, ఇంకా నూతన ఆవిష్కరణలు, స్వదేశీ మరియు ప్రాచీన జ్ఞానం, దేశ చరిత్ర, దేశ నిర్మాణం, స్థానీయ మరియు ప్రాంతీయ వాణిజ్య సంస్థల ను ప్రోత్సహించడం వంటివాటిని చేర్చడం జరిగింది. ఈ ఉత్సవం లో పాలుపంచుకొనే వారి కి పుదుచ్చేరీ, ఆరోవిలే, సాంకేతిక విజ్ఞ‌ానం ద్వారా పట్టణాల లో జీవనాన్ని ఉన్నతీకరించడం, స్వదేశీ ఆటలు ఇంకా జానపద నృత్యాలు వగైరా విషయాల పై ముందు గా రికార్డు చేసిన వీడియో కేప్స్యూల్ ను చూపించడం జరుగుతుంది. ఒలింపిక్ క్రీడోత్సవాల లో భాగం పంచుకొన్న క్రీడాకారుల తో, పారాలింపిక్స్ లో పాల్గొన్న క్రీడాకారుల తో బహిరంగ చర్చ కార్యక్రమాలు కూడా ఉంటాయి. ఆ తరువాత సాయంకాలం లో ప్రత్యక్ష కళా ప్రదర్శన ను ఏర్పాటు చేయడం జరుగుతుంది. ఉదయం పూట వర్చువల్ పద్ధతి లో యోగ సమావేశాన్ని నిర్వహించడం జరుగుతుంది. ప్రధాన మంత్రి ‘‘మేరే సప్ నోంకా భారత్’’ (నా కలల భారతదేశం), ఇంకా ‘‘అనుసంగ్ హీరోజ్ ఆఫ్ ఇండియన్ మూవ్ మెంట్’’ (భారతదేశ స్వాతంత్ర్య ఉద్యమం లో వెలుగు లోకి రానటువంటి మహానాయకులు) అంశాల పై ఎంపికైన కొన్ని వ్యాసాల ను ఆవిష్కరిస్తారు. ఈ వ్యాసాల ను లక్ష కు పైగా యువతీ యువకులు ఈ రెండు విషయాల మీద వ్యాసాలను రాసి పంపించగా, వాటి లోనుంచి కొన్నిటిని ఎంపిక చేయడమైంది. ప్రధాన మంత్రి సూక్ష్మ, లఘు, మధ్యమ వాణిజ్య సంస్థ ల (ఎమ్ఎస్ఎమ్ఇ) మంత్రిత్వ శాఖ ఆధ్వర్యం లో ఒక టెక్నాలజీ సెంటర్ ను కూడా ప్రారంభిస్తారు. దీనిని సుమారు 122 కోట్ల రూపాయల పెట్టుబడి తో పుదుచ్చేరీ లో స్థాపించడమైంది. ఎలక్ట్రానిక్ సిస్టమ్ డిజైన్ ఎండ్ మేన్యుఫాక్చరింగ్ (ఇఎస్ డిఎమ్) రంగం పై ప్రత్యేక దృష్టి ని సారిస్తూ ఉండే ఈ టెక్నాలజీ సెంటర్ లో అత్యంత ఆధునిక సాంకేతిక విజ్ఞానాన్ని జత పరచడం జరుగుతుంది. ఈ సెంటర్ యువజనులను నిపుణులు గా తీర్చిదిద్దడం లో తోడ్పాటు ను అందిస్తుంది. అంతే కాక ప్రతి సంవత్సరం లో దాదాపు గా 6400 మంది శిక్షణార్థుల కు శిక్షణ ను అందించగల సామర్థ్యం దీనికి ఉంటుంది. పుదుచ్చేరీ ప్రభుత్వం ఇంచుమించు 23 కోట్ల రూపాయల ఖర్చు తో నిర్మించిన పెరున్ థలైవర్ కామరాజర్ మణిమండపమ్ ను కూడా ప్రధాన మంత్రి ప్రారంభించనున్నారు. ఇది ఓపన్ ఎయర్ థియేటర్ హంగు కలిగి ఉన్న ఒక సభాభవనం. దీని ని ప్రధానం గా విద్య సంబంధి ప్రయోజనాల కోసం వినియోగించడం జరుగుతుంది. దీని లో 1000 మంది కి పైగా కూర్చనొనేందుకు అవకాశం ఉంది.
నౌకా దళ దినం సందర్భంగా ప్రధాన మంత్రి శుభాకాంక్షలు

ప్ర‌ధాన మంత్రి శ్రీ న‌రేంద్ర మోదీ నౌకా దళ దినాన్ని పురస్కరించుకొని తన శుభకామనలను తెలియజేశారు. “నౌకా దళ సిబ్బంది అందరికీ, వారి కుటుంబాలకు కూడా నౌకా దళ శుభాకాంక్షలు. నౌకా దళం పోషిస్తున్న కీలకమైన పాత్రను మనం మన మనస్సులో ఉంచుకొంటాము మరియు మన నౌకా దళ సిబ్బంది సాహసానికి నమస్కారాలు చేద్దాం” అని ప్రధాన మంత్రి తన సందేశంలో పేర్కొన్నారు.
చక్కెర ధర పెరుగుదలను అరికట్టడానికి నిల్వల పైన పరిమితులను విధించి అమలులోకి తెచ్చేందుకు రాష్ట్రాల‌కు అనుమతిని ఇవ్వాలని నిర్ణయించిన ప్రభుత్వం

పంచదార ధరలు ఇటీవల పైకెగస్తున్న పోకడను దృష్టిలో ఉంచుకొని, ”చక్కెర”ను చక్కెర డీలర్ల వద్ద ఉండాల్సిన నిల్వలకు పరిమితులను విధించే పరిధి లోకి తీసుకువచ్చే ప్రతిపాదనను మంత్రిమండలి ఆమోదించింది. కేంద్ర మంత్రివర్గ సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించారు. సుగర్ మిల్స్ వద్ద చక్కెర నిల్వలు తగినంతగా అందుబాటులో ఉన్నప్పటికీ, పంచదార టోకు ధరలు, చిల్లర ధరలు పెరిగిన సంగతిని ప్రభుత్వం గమనించింది. పంచదార లభ్యతను పరిశీలించిన ప్రభుత్వం, దేశ వ్యాప్తంగా పంచదార బజారు ధరలకు రెక్కలు రావటానికి వేరు వేరు అంశాలు కారణం అవుతున్నాయని గ్రహించింది. చక్కెర ధరలు ప్రియమవుతున్న తీరును అదుపు చేయడానికీ టోకు వ్యాపారులు మరియు చిల్లర వ్యాపారస్తులు ఈ సరకును అక్రమంగా దాచడాన్ని తగ్గించడానికీ నిల్వ పరిమితుల పరిధిలో పంచదారను చేర్చవలసిన తక్షణ అవసరం ఉన్నదని ప్రభుత్వం అభిప్రాయపడింది. ఈ నిర్ణయం చక్కెర నిల్వ పరిమితులను అమలులోకి తీసుకు రావడానికి, ఇంకా.. చక్కెర సరఫరాలను, చక్కెర పంపిణీని, చక్కెర నిల్వలను, చక్కెర వ్యాపారాన్ని నియంత్రించే అధికారాన్ని రాష్ట్ర, కేంద్ర ఏజెన్సీలకు దఖలుపరుస్తుంది. చక్కెర ధరలను సహేతుకమైన స్థాయిలో కిందకు దించడానికి, చక్కెర వ్యాపారం చేయడంలో నీతి నియమాలకు లోబడని ధోరణులకు తెగబడడానికి అడ్డుకట్ట వేసేందుకు కూడా ఈ నిర్ణయం తోడ్పడగలుగుతుంది.
నత్రజని కేంద్రాల‌ను ఆక్సిజన్ ప్లాంట్లుగా మార్చే ప్ర‌గ‌తిపై ప్ర‌ధాని సమీక్ష

కోవిడ్-19 మహమ్మారి పరిస్థితుల మధ్య వైద్య ఆక్సిజన్ అవసరాన్ని ప్రభుత్వం పూర్తిగా పరిగణనలోకి తీసుకుంది. ఆ మేరకు కేంద్ర ప్రభుత్వం ఆక్సిజన్‌ ఉత్పత్తి పెంపు దిశగా ప్రస్తుతం నత్రజని ఉత్పత్తి కేంద్రాలను ఆక్సిజన్ ప్లాంట్లుగా మార్పిడి చేయడంలోగల సాధ్యాసాధ్యాలను పరిశీలించింది. తదనుగుణంగా వివిధ పరిశ్రమలలోగల ఇటువంటి నత్రజని తయారీ కేంద్రాలను గుర్తించి, వాటిని ఆక్సిజన్ ఉత్పత్తికి కేటాయించేలా చర్యలు చేపట్టింది. ఈ మేరకు ప్రస్తుతం ‘పీఎస్ఏ’ నత్రజని ఉత్పత్తి చేస్తున్న ప్లాంట్లను ఆక్సిజన్ ఉత్పత్తి ప్లాంట్లుగా మార్చడంపై ప్రధాని అధ్యక్షతన ఏర్పాటైన సమావేశం చర్చించింది. ఇందుకోసం నత్రజని తయారీ ప్లాంట్లలో ఆక్సిజన్ తయారుచేయాలంటే ప్రస్తుతం వాటిలో వాడే ‘‘కర్బన అణుసంబంధ జల్లెడ’’ (సీఎంఎస్)ల స్థానంలో ‘‘జియోలైట్ అణుసంబంధ జల్లెడ’’ (జడ్ఎంఎస్)లు ఏర్పాటు చేయాల్సి ఉంటుంది. ఆ మేరకు ‘సీఎంఎస్’ బదులు ‘జడ్ఎంఎస్’ను అమర్చడంతోపాటు ‘ఆక్సిజన్ ఎనలైజర్, కంట్రోల్ పానెల్ సిస్టమ్, ఫ్లోవాల్వ్స్’ వంటి కొన్ని ఇతర మార్పులు చేపట్టడం ద్వారా నత్రజని తయారీ ప్లాంట్లను ఆక్సిజన్ ఉత్పత్తి కేంద్రాలుగా మార్పిడి చేయవచ్చు. పరిశ్రమలతో చర్చల అనంతరం ఇప్పటిదాకా 14 పరిశ్రమలను ప్రభుత్వం గుర్తించిన నేపథ్యంలో నత్రజని ప్లాంట్ల మార్పిడి ప్రగతి పథంలో సాగుతోంది. దీనికితోడు పారిశ్రామిక సంఘాల సాయంతో మరో 37 నత్రజని ప్లాంట్లను కూడా గుర్తించారు. ఇలా మార్పిడి చేసిన ప్లాంట్లను సమీపంలోని ఆస్పత్రులకు తరలించవచ్చు. ఒకవేళ ప్లాంటును మార్చడం సాధ్యంకాని పక్షంలో అక్కడికక్కడే ఆక్సిజన్ తయారీకోసం వాడుకోవచ్చు. తద్వారా ప్రాణవాయువును ప్రత్యేక ఉపకరణాలు లేదా సిలిండర్ల ద్వారా ఆస్పత్రులకు రవాణా చేయవచ్చు. ప్రధానమంత్రి ముఖ్య కార్యదర్శి, మంత్రిమండలి కార్యదర్శి, దేశీయాంగ శాఖ కార్యదర్శి, రోడ్డు రవాణా-జాతీయ రహదారుల శాఖ కార్యదర్శి, ఇతర సీనియర్ అధికారులు ఈ సమావేశంలో పాల్గొన్నారు.
యునైటెడ్ స్టేట్స్ ఆఫ్ అమెరికా అధ్య‌క్షుడు మాన్య‌ శ్రీ‌ జోసెఫ్ ఆర్. బైడెన్ తో టెలిఫోన్ ద్వారా మాట్లాడిన ప్ర‌ధాన మంత్రి శ్రీ న‌రేంద్ర మోదీ

యునైటెడ్ స్టేట్స్ ఆఫ్ అమెరికా అధ్య‌క్షుడు మాన్య‌ శ్రీ‌ జోసెఫ్ ఆర్. బైడెన్ తో ప్ర‌ధాన మంత్రి శ్రీ న‌రేంద్ర మోదీ సోమ‌వారం నాడు టెలిఫోన్ ద్వారా మాట్లాడారు. అధ్య‌క్షుడు శ్రీ బైడెన్ కు ప్ర‌ధాన మంత్రి ఆత్మీయ శుభాకాంక్ష‌లు తెలిపారు. శ్రీ బైడెన్ ప‌ద‌వీ కాలం చ‌క్క‌గా సాగాలని కోరుకొంటూ, భార‌త‌దేశం-యుఎస్ వ్యూహాత్మ‌క భాగ‌స్వామ్యాన్ని మ‌రింత ఉన్న‌త‌ స్థాయి కి తీసుకు పోవ‌డానికి ఆయ‌న‌ తో స‌న్నిహితంగా ప‌ని చేయాలని వుందని ప్ర‌ధాన మంత్రి అన్నారు. నేత‌ లు ప్రాంతీయ ప‌రిణామాల ను గురించి, విస్తృత భౌగోళిక రాజకీయాల నేపథ్యం లో సుదీర్ఘం గా చ‌ర్చించారు. భార‌త‌దేశం-యుఎస్ భాగ‌స్వామ్యం ఉమ్మ‌డి ప్ర‌జాస్వామిక విలువ‌ లు, ఉమ్మడి వ్యూహాత్మ‌క హితాల పునాది మీద దృఢం గా నిలచివున్న సంగతి ని వారు గమనించారు. నియ‌మావళి ని శిరసావహించే అంత‌ర్జాతీయ వ్య‌వ‌స్థ, స్వేచ్ఛాయుత‌మైన, అర‌మ‌రిక‌ల కు తావు ఉండనటువంటి, అన్ని వ‌ర్గాల‌ కు ప్ర‌యోజ‌నక‌ర‌ంగా నిలచే ఇండో-ప‌సిఫిక్ ప్రాంత ప‌రిర‌క్ష‌ణ కు పూచీపడడం కోసం సమానమైన ఆలోచనలు కలిగివుండే దేశాల‌ తో క‌ల‌సి కృషి చేసేందుకు ప్రాముఖ్యాన్ని ఇవ్వవలసివుందని వారు పున‌రుద్ఘాటించారు. ప్ర‌పంచ జ‌ల‌వాయు ప‌రివ‌ర్త‌న రువ్వుతున్న స‌వాలు కు కలిసికట్టుగా ప‌రిష్క‌ారాన్ని కనుగొనవలసిన అవసరం ఎంతయినా ఉందని ప్ర‌ధాన మంత్రి, అధ్య‌క్షుడు శ్రీ బైడెన్ లు సమ్మతించారు. పారిస్ ఒప్పందాని కి మరొక సారి వచనబద్ధత ను వ్యక్తం చేస్తూ అధ్య‌క్షుడు శ్రీ బైడెన్ తీసుకొన్న నిర్ణ‌యాన్ని ప్ర‌ధాన మంత్రి స్వాగ‌తించారు. న‌వీక‌ర‌ణ యోగ్య శ‌క్తి రంగం లో భార‌త‌దేశం నిర్దేశించుకొన్న మహత్వాకాంక్షలతో కూడినటువంటి ల‌క్ష్యాల‌ను గురించి ప్ర‌ధాన మంత్రి ఈ సంద‌ర్భం లో ప్ర‌ముఖంగా ప్రకటించారు. ఈ సంవ‌త్స‌రం ఏప్రిల్ లో ‘క్లయిమేట్ లీడ‌ర్స్ స‌మిట్’ ను నిర్వ‌హించడానికి అధ్య‌క్షుడు శ్రీ బైడెన్ తీసుకొన్న చొర‌వ‌ ను ప్రధాన మంత్రి స్వాగతిస్తూ, ఆ శిఖ‌ర స‌మ్మేళ‌నం లో పాలుపంచుకోవ‌డానికి తాను ఎదురు చూస్తున్నాన‌న్నారు. డాక్ట‌ర్ జిల్ బైడెన్ తో క‌ల‌సి అధ్య‌క్షుడు శ్రీ బైడెన్‌ వీలైనంత త్వ‌ర‌లో భార‌త‌దేశాన్ని సంద‌ర్శించవలసిందంటూ ప్ర‌ధాన మంత్రి ఈ సందర్భం లో ఆహ్వానం పలికారు.
6 కొత్త ఐఐటీల ఏర్పాటు, వాటి కార్యాచరణ, 1860 సొసైటీస్ రిజిస్ట్రేషన్ యాక్ట్ కింద రిజిస్టర్డ్ సొసైటీలుగా నెలకొల్పడానికి సూత్రప్రాయ ఆమోదం

ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర కేబినెట్.. ఆంధ్రప్రదేశ్‌తో పాటు ఛత్తీస్‌గఢ్, గోవా, జమ్మూ, కేరళ, కర్ణాటక లలో 6 ఇండియన్ ఇన్ స్టిట్యూట్ ఆఫ్ టెక్నాలజీల (ఐఐటీల) ఏర్పాటుకు ఆమోద ముద్ర వేసింది. ఆ తర్వాత 1860 సొసైటీస్ రిజిస్ట్రేషన్ యాక్ట్ కింద సొసైటీల ఏర్పాటుకు పచ్చజెండా ఊపటంతో.. ఈ ఐఐటీ ల కార్యాచరణకు ఆమోదం తెలిపింది. పార్లమెంటులో 1961 ఇన్ స్టిట్యూట్స్ ఆఫ్ టెక్నాలజీ చట్టం ప్రకారం గుర్తింపు పొందే వరకు.. తద్వారా ఈ ఐఐటీలు చట్టబద్ధ సంఘంగా ఏర్పడేంతవరకు వీటికి న్యాయబద్ధ గుర్తింపు ఉంటుంది. ప్రతి కొత్త ఐఐటీ మొదటి సంవత్సరంలో 180 మంది విద్యార్థులను (తాత్కాలికంగా) తీసుకోవచ్చు. ఆ తర్వాత రెండో సంవత్సరంలో 450 మందిని.. మూడో ఏడాదిలో 928 (840 మంది అండర్ గ్రాడ్యుయేట్లు, 80 మంది పోస్టు గ్రాడ్యుయేట్లు, 8 మంది పీహెచ్‌డీలు) మందిని చేర్చుకునే వీలుంటుంది. ఈ ఐఐటీల నిర్వహణకు 2015-16 విద్యాసంవత్సరం నుంచి 2018-19 వరకు మొత్తం రూ. 1,411.80 కోట్లు ఖర్చు కానుంది. మొదటి మూడేళ్ల కాలానికి ప్రస్తుతమున్న తాత్కాలిక క్యాంపస్‌ల నుంచే వీటి కార్యాచరణ కొనసాగనుంది. నాలుగో సంవత్సరంలో కొత్త భవనాలలోకి ఈ క్యాంపస్ మారనుంది. విద్యార్థి-ఉపాధ్యాయ నిష్పత్తి 1:10 ఉండేలా ప్రతి క్యాంపస్‌లో అధ్యాపకులను నియమించుకునేందుకు కేంద్రం అనుమతిచ్చింది. పూర్వరంగం: ఈ కొత్త ఆరు ఐఐటీల ఏర్పాటుకు ఆమోదముద్ర తెలపటం ద్వారా వీటి గుర్తింపు కోసం 1860 సొసైటీ రిజిస్ట్రేషన్ చట్టం కింద కొత్త సంఘంగా నమోదు చేసుకోవచ్చు. 1961 ఐటీ చట్టం సవరణకు పార్లమెంటులో ఆమోదం తెలిపేందుకు కొంత సమయం పడుతుంది కనుక.. అప్పటి వరకు వీటికి న్యాయబద్ధమైన సంస్థలుగా గుర్తింపు ఉంటుంది. 1961 ఇన్ స్టిట్యూట్ ఆఫ్ టెక్నాలజీ చట్టం ప్రకారం.. కొత్త ఐఐటీలను ఏర్పాటు చేసుకోవచ్చు. అయితే ప్రతి ఐఐటీ ఏర్పాటు జరుగుతున్నప్పుడు.. ఈ చట్టానికి సవరణ చేయటం తప్పనిసరి. అయితే.. ఈ ఐఐటీల ఏర్పాటుకు ఆమోదం, వీటిలో 2015-16 విద్యాసంవత్సరంలో ప్రవేశాలు జరిపేందుకు ప్రస్తుత పరిస్థితుల్లో పార్లమెంటులో ఈ చట్టానికి సవరణలు చేసే అవకాశం లేనందువల్ల సొసైటీలను ఏర్పాటు చేయటం ఆహ్వానించదగ్గ పరిణామం.
అమెరికా దిగువ సభ సభ్యుడు శ్రీ జాన్ లెవిస్ కన్నుమూత పట్ల సంతాపం తెలిపిన ప్రధాన మంత్రి

అమెరికా దిగువ సభ సభ్యుడు శ్రీ జాన్ లెవిస్ మృతి పట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్యక్తం చేశారు. ‘‘అమెరికా లో దిగువ సభ సభ్యుడు శ్రీ జాన్ లెవిస్ మరణం పట్ల ఇదే సంతాపం. పౌర హక్కులు, అహింస, ఇంకా గాంధేయ విలువ ల సమర్థకుడైన శ్రీ లెవిస్ యొక్క వారసత్వం సహనశీలత ను పెంపు చేస్తూ మరియు ప్రేరణనిస్తూ ఉండు గాక’’ అని ప్రధాన మంత్రి ఒక ట్వీట్ లో పేర్కొన్నారు.
కేంద్ర పాలిత ప్రాంత‌ం దాద్ రా మరియు నాగ‌ర్ హ‌వేలీ లోని సిల్‌వాసా లో వైద్య క‌ళాశాల ఏర్పాటు కు ఆమోదం తెలిపిన మంత్రివ‌ర్గం

ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం కేంద్ర పాలిత ప్రాంత‌మైన దాద్ రా మరియు నాగ‌ర్ హ‌వేలీ లోని సిల్‌వాసా లో వైద్య క‌ళాశాల ను ఏర్పాటు చేయ‌డానికి ఆమోదం తెలిపింది. ప్ర‌ధానాంశాలు: 1. కేంద్ర పాలిత ప్రాంత‌మైన దాద్ రా మరియు నాగ‌ర్ హ‌వేలీ లోని సిల్‌వాసా లో వైద్య క‌ళాశాల‌ ను ఏర్పాటు చేయడం కోసం రెండు సంవత్సరాలలో 189 కోట్ల రూపాయ‌ల మూల‌ధ‌నాన్ని వ్య‌యపరచాలని నిర్ధారించడమైంది. ఇందులో 114 కోట్ల రూపాయ‌లను 2018-19 లోను, 75 కోట్ల రూపాయ‌లను 2019-20 లోను వెచ్చిస్తారు. ఈ క‌ళాశాల‌ లో ఏటా 150 మంది విద్యార్థుల‌ ను చేర్చుకొంటారు. 2. ఈ ప‌థ‌కాన్ని 2019-20 క‌ల్లా పూర్తి చేస్తారు. దీని నిర్మాణాన్ని, మూలధ‌న వ్య‌యాన్ని ఆరోగ్యం & కుటుంబ సంక్షేమ మంత్రిత్వ శాఖ మార్గ‌ద‌ర్శ‌క సూత్రాలు, ఇంకా మెడిక‌ల్ కౌన్సిల్ ఆఫ్ ఇండియా (ఎంసిఐ) నియ‌మాల‌కు అనుగుణం గా చేయడం జ‌రుగుతుంది. 3. వైద్య క‌ళాశాల సంబంధిత వార్షిక పున‌రావృత్త వ్య‌యాన్ని కేంద్ర పాలిత ప్రాంత బ‌డ్జెటు లో స‌ర్దుబాటు చేస్తారు. 4. క‌మిటీ ఆన్ ఎస్టాబ్లిశ్ మెంట్‌ ఎక్స్‌పెండిచ‌ర్‌ (సిఇఇ) సిఫారసు కు అనుగుణంగా 357 రెగ్యుల‌ర్ పోస్టులను ఏర్పాటు చేస్తారు. వీటిలో 14 జెఎస్ స్థాయి, అంత‌కు మించిన (బోధ‌న‌, బోధ‌నేత‌ర‌ ప‌ద‌వులు స‌హా) 21 రెగ్యుల‌ర్ పోస్టులు కూడా ఉంటాయి. ప్ర‌యోజ‌నాలు: ఈ ఆమోదం వైద్యుల ల‌భ్య‌త ను పెంచుతుంది. అలాగే, వైద్యుల కొర‌త స‌మ‌స్య‌ ను తీరుస్తుంది. ఇది రెండు కేంద్ర పాలిత ప్రాంతాల‌ విద్యార్థుల‌ కు వైద్య విద్యావ‌కాశాల‌ను అధికం చేస్తుంది. అంతేకాకుండా, జిల్లా ఆసుప‌త్రుల లో ఇప్పుడు ఉన్నటువంటి మౌలిక స‌దుపాయాల‌ను అభిల‌ష‌ణీయ‌మైన స్థాయి లో వినియోగించుకోవ‌డానికి దారి తీయ‌డం తో పాటు రెండు కేంద్ర పాలిత ప్రాంతాల ప్ర‌జ‌ల‌ కు మ‌రియు చుట్టుప‌క్క‌ల ప్రాంతాల ప్ర‌జ‌ల‌ కు సంబంధించి మూడో అంచె ఆరోగ్య స‌దుపాయాల‌ను మెరుగుప‌ర‌చ‌గ‌లుగుతుంది. ఈ వైద్య క‌ళాశాల విద్యార్థుల‌ కు- ప్ర‌త్యేకించి ఉభ‌య కేంద్ర పాలిత ప్రాంతాల లోని ఆదివాసీ ప్రాంతాలు, ఇంకా గ్రామీణ ప్రాంతాల విద్యార్థుల‌ కు- ప్ర‌యోజ‌న‌కారి గా ఉండ‌డం తో పాటు, సామాజిక స‌మాన‌త్వాన్ని ప్రోత్స‌హించ‌ గ‌లుగుతుంది. కేంద్ర పాలిత ప్రాంతాల‌ లో వైద్యుల సంఖ్య‌ ను మెరుగుప‌ర‌చ‌డం ద్వారా చ‌క్క‌ని సేవ‌ ల‌ను అందుబాటు లోకి తీసుకు వ‌చ్చేందుకు, ఆరోగ్య‌ప‌ర‌మైన స‌మాన‌త్వాన్ని ప్రోత్స‌హించేందుకు మార్గం సుగ‌మం అవుతుంది.
వాతావ‌ర‌ణం, శీతోష్ణ స్థితి సూచ‌న‌ల‌పై అంత‌ర్జాతీయ ఒప్పందానికి ఆమోదం

వాతావ‌ర‌ణ‌, ప‌ర్యావ‌ర‌ణ మార్పుల‌ను రోజుల‌వారీగా కాకుండా రుతువుల‌వారీగా సూక్ష్మంగా వివ‌రించే సూచ‌న‌ల సంయుక్త విధానం (యూఎమ్) కోసం చేసుకోబోతున్న అంత‌ర్జాతీయ ఒప్పందానికి ప్ర‌ధాన‌ మంత్రి శ్రీ న‌రేంద్ర‌ మోదీ అధ్య‌క్ష‌త వ‌హించిన‌ కేంద్ర మంత్రివ‌ర్గ సమావేశం ఆమోద‌ం తెలిపింది. భూశాస్ర్త మంత్రిత్వ శాఖ‌కు చెందిన ఎర్త్ సిస్ట‌మ్ సైన్స్ ఆర్గ‌నైజేష‌న్ (ఈఎస్ఎస్ఓ), యునైటెడ్ కింగ్‌డ‌మ్ వాతావ‌ర‌ణ విభాగం (యూకేఎంఓ), కొరియా వాతావ‌ర‌ణ నిర్వ‌హ‌ణ విభాగం (కేఎంఏ), కామ‌న్వెల్త్ సైంటిఫిక్ ఇండస్ట్రియ‌ల్ రిసర్చి ఆర్గ‌నైజేష‌న్ (సీఎస్ఐఆర్ఓ) ద్వారా ఆస్ట్రేలియా ల‌తో క‌ల‌సి క‌న్సార్టియం ఒప్పందానికి సిద్ధ‌మ‌వుతున్నాయి. యూఎమ్ క‌న్సార్టియానికి కేంద్ర మంత్రిత్వ శాఖ ప్ర‌తి ఏటా ల‌క్ష పౌండ్లను స‌భ్య‌త్వ వాటాగా చెల్లిస్తుంది. వాతావ‌ర‌ణ‌, భూ వ్య‌వ‌స్థ మార్పుల‌పై ప‌రిశోధ‌న‌ల్లో భార‌త శాస్త్ర‌వేత్త‌లు, విద్యావేత్త‌ల‌కు ఈ ఒప్పందం ఎంతో ఉప‌యోగ‌క‌రంగా ఉంటుంది. క‌ల‌సి ప‌నిచేయ‌టానికి వీలు క‌ల్పిస్తుంది. ముఖ్యంగా భార‌త రుతుప‌వ‌న ప్రాంతంపై వాతావ‌ర‌ణ సూచ‌న‌ల్ని ప‌సిగ‌ట్ట‌డంలో, భూవ్య‌వ‌స్థ విధానాల‌ను ప‌రిశోధించ‌టంలో శాస్ర్త‌ సాంకేతిక నైపుణ్యాల‌ను ఇచ్చిపుచ్చుకోవ‌టానికి, అభివృద్ధికి దోహ‌దం చేస్తుంది. వ‌చ్చే జ‌న‌వ‌రిలో జ‌రిగే ఒప్పందం ద్వారా భార‌త్ యూఎంలో నాలుగో భాగ‌స్వామిగా చేర‌బోతోంది. ఒప్పందం ప్ర‌కారం నాలుగు దేశాలు ప్ర‌ణాళికాబ‌ద్ధంగా, సంయుక్తంగా ప్రాధాన్య‌ రంగాల‌ను గుర్తించుకొని, వ‌న‌రుల‌ను స‌మీక‌రించుకొని ప‌నిచేస్తాయి. ఒప్పందం వివ‌రాలు….. భార‌త్‌ లోని వివిధ ప్రాంతాల వాతావ‌ర‌ణ ముంద‌స్తు సూచిక‌ల‌ను ఈఎస్ఎస్ఓ ద్వారా మంత్రిత్వ శాఖ యూఎంకు అంద‌జేస్తుంది. త‌ద్వారా రుతుప‌వ‌నాల‌కు సంబంధించిన మ‌రింత క‌చ్చిత‌మైన అంచ‌నాలు వేయ‌టానికి వీల‌వుతుంది. ప‌ర‌స్ప‌ర ప్ర‌యోజ‌నం చేకూరేలా అంత‌ర్జాతీయ సంస్థ‌ల‌తో క‌ల‌సి మంత్రిత్వ శాఖ ప‌నిచేస్తుంది. యూఎంలోని నాలుగు దేశాలూ క‌ల‌సి ఈ ప్రాంతంలోనే కాకుండా ప్ర‌పంచ వాతావ‌ర‌ణ‌, ప‌ర్యావ‌ర‌ణ అంచ‌నాల‌ను క‌చ్చితంగా లెక్కించ‌టంలో శాస్ర్త‌ స‌హ‌కారాల‌ను అందించుకుంటూ, ప‌ర‌స్ప‌ర ప్ర‌యోజ‌న‌బ‌ద్ధంగా ప‌రిశోధ‌న‌లు కొన‌సాగిస్తాయి. నేష‌న‌ల్ మాన్‌ సూన్ మిష‌న్ కింద రోజువారీగా కాకుండా రుతువుల వారీగా రుతుప‌వ‌నాల గ‌మ‌నాల‌ను అంచ‌నా వేయ‌టానికి 2008 నుంచే మంత్రిత్వ శాఖ యూకేఎంఓ తో క‌ల‌సి ప‌నిచేస్తోంది. మ‌రింత క‌చ్చిత‌మైన అంచ‌నాల‌కు, ప‌రిశోధ‌న‌ల‌కు వీలుగా యూఎమ్ క‌న్సార్టియంలో భాగస్వామి కావాల‌ని నిర్ణ‌యించింది.
గ్రామీణ భారత ప్రజల జీవనోపాధి అవకాశాలు మెరుగుపరచడం లక్ష్యం గా జూన్ 20 వ తేదీ న గరీబ్ కల్యాణ్ రోజ్ గార్ అభియాన్ ను ప్రారంభించనున్న ప్రధాన మంత్రి శ్రీ మోదీ

ఇటీవల కాలం లో పట్టణాల నుండి పెద్ద ఎత్తున స్వస్థలాల కు తిరిగి వచ్చిన వలస కార్మికుల కు, గ్రామీణ పౌరుల కు జీవనోపాధి అవకాశాల ను పెంచడం ద్వారా వారి కి సాధికారిత ను కల్పించడం లక్ష్యంగా “గరీబ్ కల్యాణ్ రోజ్ గార్ అభియాన్” పేరిట పెద్ద ఎత్తు న గ్రామీణ ప్రజా పనుల పథకాన్ని ప్రారంభించాలని కేంద్ర ప్రభుత్వం నిర్ణయించింది. ఈ అభియాన్ ను ప్రధాన మంత్రి శ్రీ న‌రేంద్ర మోదీ బిహార్ ముఖ్యమంత్రి, ఉప ముఖ్యమంత్రి ల సమక్షం లో జూన్ 20 వ తేదీ ఉదయం 11 గంటల కు వీడియో కాన్ఫరెన్స్ మాధ్యమం ద్వారా ప్రారంభించనున్నారు. ఈ అభియాన్ ను బిహార్ లోని ఖగడియా జిల్లా కు చెందిన బెల్ దౌర్ బ్లాకు లోని తెలిహార్ గ్రామం నుండి ఆవిష్కరించనున్నారు. ఈ వర్చువల్ లాంచ్ లో ఐదు ఇతర రాష్ట్రాల ముఖ్యమంత్రులు, సంబంధిత మంత్రిత్వ శాఖల కు చెందిన కేంద్ర మంత్రులు కూడా పాల్గొననున్నారు. ‘కోవిడ్-19’ మహమ్మారి నేపథ్యం లో సామాజిక దూరాన్ని పాటిస్తూనే మొత్తం 6 రాష్ట్రాల కు చెందిన 116 జిల్లాల లోని పల్లెవాసులు కూడా కామన్ సర్వీస్ సెంటర్ లు మరియు కృషి విజ్ఞాన్ కేంద్రాల ద్వారా సమావేశం తో జతపడనున్నారు. 125 రోజుల పాటు ఈ ప్రచారం ఉద్యమ స్ఫూర్తి తో జరుగుతుంది. 50 వేల కోట్ల రూపాయల నిధుల తో వలస కార్మికుల కు ఉపాధి ని కల్పించడం తో పాటు గ్రామీణ ప్రాంతాల లో మౌలిక వసతుల అభివృద్ధి లక్ష్యం గా 25 విభిన్న పనుల ను ఇందులో భాగం గా చేపడుతారు. బిహార్, ఉత్తర్ ప్రదేశ్, మధ్య ప్రదేశ్, రాజస్థాన్, ఝార్ ఖండ్, ఒడిశా రాష్ట్రాల లో 25 వేల మంది కి పైగా వలస కార్మికులు ఉన్న మొత్తం 116 జిల్లాల ను దీనికి గాను ఎంపిక చేశారు. 27 ఆకాంక్షాభరిత జిల్లా లు కూడా ఇందులో ఉన్నాయి. మొత్తం వలస కార్మికుల లో మూడింట రెండు వంతుల మంది ఈ జిల్లాల లోనే ఉన్నారని అంచనా. గ్రామీణాభివృద్ధి, పంచాయతీ రాజ్, రోడ్డు రవాణా మరియు రహదారులు, గనులు, మంచినీరు మరియు పారిశుధ్యం, పర్యావరణం, రైల్వే, పెట్రోలియం మరియు సహజ వాయువు లు, నూతన మరియు నవీకరణయోగ్య శక్తి, సరిహద్దు రోడ్లు, టెలికమ్, వ్యవసాయం ల వంటి 12 విభిన్న మంత్రిత్వ శాఖ లు/ ప్రభుత్వ శాఖ లు ఈ అభియాన్ యొక్క సమన్వయ బాధ్యతల ను నిర్వహిస్తాయి.
పూర్వ‌ ప్ర‌ధాని శ్రీ లాల్ బ‌హాదుర్ శాస్త్రి వ‌ర్థంతి నాడు శ్ర‌ద్ధాంజ‌లి ఘ‌టించిన ప్ర‌ధాన మంత్రి

భార‌తదేశ పూర్వ ప్ర‌ధాని శ్రీ లాల్ బ‌హాదుర్ శాస్త్రి వ‌ర్ధంతి సంద‌ర్భంగా ప్ర‌ధాన మంత్రి శ్రీ న‌రేంద్ర మోదీ శ్ర‌ద్ధాంజ‌లి ఘటించారు. “శాస్త్రి గారి పుణ్య తిథి రోజున ఆయ‌న‌కు మ‌నం శ్ర‌ద్ధాంజ‌లిని ఘ‌టిస్తున్నాం. ఆయ‌న నిష్క‌ళంకమైన సేవను మ‌రియు సాహ‌సోపేతమైన నాయ‌క‌త్వాన్ని త‌రాల త‌ర‌బ‌డి స్మ‌రించుకోవడం జరుగుతుంది” అని ప్ర‌ధాన మంత్రి త‌న సందేశంలో పేర్కొన్నారు.